OzLabs/hebrew-wiki-articles huggingface dataset:
תאי סמייל

תאי סמייל אייר (בתאית: การบินไทยสมายล์, באנגלית: Thai Smile) הייתה חברה לטיסות חסך תאילנדית שהופעלה על ידי תאי איירווייז אינטרנשיונל ובסיסה היה בנמל התעופה בנגקוק סוברנהומי. החברה החלה את פעילותה ביולי 2012. החברה הפעילה טיסות ליעדים כגון מקאו, צ'יאנג מאי, קראבי, פוקט ועוד, עד שנסגרה בתחילת שנת 2024 וכל פעילותה עברה לחברת האם, תאי איירווייז.

==היסטוריה==
ב-20 במאי 2011 הכריזה הנהלת תאי איירווייז אינטרנשיונל על הקמת חברה לטיסות חסך שתהיה חברת בת של תאי אירווייז ותפעיל 11 מטוסי איירבוס A320 לכ-10 יעדים בתאילנד ובמזרח אסיה עד שנת 2013.
שם החברה נבחר מתוך כ-2,229 הצעות.

בשנת 2023 כחלק מהתייעלות כלכלית, הכריזה חברת תאי איירווייז שחברת תאי סמייל תיסגר בתחילת 2024 וכל טיסותיה וצי המטוסים שלה יעברו לפעול תחת תאי איירווייז.<ref></ref>

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#4c0080;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#4c0080;"
! style="width:40px;" | <abbr title="מחלקת תיירים פרימיום">Y+</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A320-200
|rowspan=2|20
|rowspan=2|—
|12
|156
|168
|rowspan=2|
|-
|—
|174
|174
|-
!סה"כ
!20
!—
!colspan=4|
|}

== מחלקות בטיסות החברה ==
מטוסי החברה היו בעלי מחלקה אחת בלבד (תיירים) וב-5 השורות הראשונות (30 מושבים) היה מרווח גדול יותר לרגליים (מיועד לנוסעי "סמייל פלוס"), והוגשו להם ארוחה קלה, חטיף ושתייה.
שאר נוסעי המטוס קיבלו חטיף ובקבוק אחד של שתייה.
בנוסף הציעה החברה שירות הנקרא "סמייל קפה", שבו היה ניתן לרכוש ארוחה חמה, חטיפים ושתייה.

== קישורים חיצוניים ==

* 

==הערות שוליים==

קטגוריה:חברות לטיסות חסך
קטגוריה:חברות תעופה תאילנדיות
תקועה (סרט)

תקועה (באנגלית: Young Adult) הוא סרט קומדיה שחורה אמריקאי משנת 2011 בבימויו של ג'ייסון רייטמן, אודות סופרת צללים (שרליז ת'רון) החוזרת לביקור בעיירת נעוריה. בסרט משחקים גם פאטון אוזוולט, פטריק וילסון ואליזבת ריזר. הסרט זכה לביקורות מהללות והיה מועמד למספר פרסים.

==עלילה==
מייבס גארי (שרליז ת'רון) היא גרושה בת 37, סופרת צללים המתגורת במיניאפוליס בגפה. במהלך עבודתה היא מקבלת אימייל מחברה לשעבר באדי סלייד (פטריק וילסון) המזמין אותה לחגיגת הולדת בתו. מייבס מחליטה לנסוע לעיירת נעוריה במטרה להתאחד עם סלייד. כשהיא חוזרת לעיירה, היא פוגשת מכרים מהעבר כמו מאט פריהוף (פאטון אוזוולט) ובת' סלייד (אליזבת ריזר), אשתו של סלייד. לאחר כמה ניסיונות לא מוצלחים לחזר אחר סלייד היא מגיעה לביתו במהלך חגיגת הולדת בתו. במסיבה היא משתכרת, אך סלייד ובת' מעמידים אותה במקומה. לבסוף מייבס מחליטה לשוב למיניאפוליס.

==צוות שחקנים==
* שרליז ת'רון - מייבס גארי
* פאטון אוזוולט - מאט פריהוף
* פטריק וילסון - באדי סלייד
* אליזבת ריזר - בת' סלייד
* קולט וולף - סנדרה פריהוף
* האטני פארק - ויקי רובאק
* ג'יי קיי סימונס - הבוס של מייבס

==ביקורות והכנסות==
הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 80% בהתבסס על 173 מבקרים. המגזין "Metacritic" העניק לסרט ציון של 71 מתוך 100. מבקר הקולנוע רוג'ר איברט נתן לסרט שלושה כוכבים וחצי מתוך ארבעה.

הסרט יצא בארצות הברית בתפוצה מוגבלת ב-16 בדצמבר 2011. בשבוע הראשון לצאתו הכניס הסרט כ-439 אלף דולר וזאת על אף שהוקרן רק בשמונה אולמי קולנוע. שבוע מאוחר יותר, הכניס הסרט כ-5 מיליון דולר ומוקם במקום ה-12 בטבלת הסרטים המכניסים ביותר לשבוע זה. נכון ליוני 2012 הסרט הכניס כ-16,311,571 בארצות הברית וכ-6,343,079 מחוץ לארצות הברית.

==פרסים ומועמדויות==
* מועמדות לפרס האדי בקטגוריית העריכה הטובה ביותר (דנה גאלברמן)
* מועמדות לפרס בחירת המבקרים בקטגוריית השחקנית הטובה ביותר (שרליז ת'רון)
* מועמדות לפרס בחירת המבקרים בקטגוריית השחקן המשנה הטוב ביותר (פאטון אוזוולט)
* מועמדות לפרס בחירת המבקרים בקטגוריית התסריט המקורי הטוב ביותר (דיאבלו קודי)
* מועמדות לפרס גלובוס הזהב בקטגוריית השחקנית הטובה ביותר בסרט קומדיה או במחזמר (שרליז ת'רון)
* מועמדות לפרס הסאטיל בקטגוריית השחקנית הטובה ביותר (שרליז ת'רון)
* מועמדות לפרס איגוד התסריטאים בקטגוריית התסריט המקורי הטוב ביותר (דיאבלו קודי)

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטים על סופרים
קטגוריה:סרטים עצמאיים
קקורה קירישיטן

פסלון של מרים הבתולה וישו, עשוי בסגנון בודהיסטי המזכיר את האלה קאנון
קקורה קירישיטן (ביפנית: 隠れキリシタン, "נוצרים נחבאים") הוא הכינוי המודרני לחברי הכנסייה הקתולית ביפן, שנאלצו לרדת למחתרת לאחר מרד שימאברה בשנות ה-30 של המאה ה-17.

==היסטוריה==
ב-1614 פרסם טוקוגאווה איאיאסו צו שקרא לגירוש הכמרים הנוצרים מיפן ואסר על האמונה הנוצרית. הפרה של צו זה דינה היה מוות. האיסור נאכף בדרגות חומרה שונות באזורים שונים במדינה, והכמרים הזרים אכן עזבו את יפן. מרד שימאברה, שפרץ בשלהי 1637 החל כמחאה כלכלית של פשוטי העם, אך מכיוון שהאזור היה נוצרי ברובו, עוד מימי פעילותה של הכנסייה הקתולית במקום, קיבל המרד גוון דתי. לאחר דיכויו האלים של המרד חשדה השוגונות בכנסייה הקתולית במעורבות במרד, ובעקבות זאת גורשו גם כל הסוחרים הפורטוגזים מיפן. מדיניות ההסתגרות של יפן נאכפה ביתר שאת, ואיתה גם מדיניות רדיפת הנוצרים. לפיכך, נאלצו הקירישיטן, הנוצרים היפנים, לרדת למחתרת.

הקקורה קירישיטן נהגו להתפלל בחדרי תפילה סודיים שהיו מתקינים בבתיהם, ולכן קיבלו את הכינוי "נחבאים". מכיוון שכל הכמרים הזרים גורשו מיפן, נאלצו הקקורה קירישיטן לשמר את הקהילה בכוחות עצמם, והיו להם מנהיגים מבין האנשים, שהיו אמונים על עריכת הטקסים. פסלונים בדמות ישו ומרים, אם ישו, שהיו בשימוש בתקופת פעילותה של הכנסייה ביפן, הוחלפו בפסלונים שדמו לפסלים מסורתיים של הבודהה ושל הבודהיסטווה. התפילות עצמן שונו על מנת שישמעו כתפילות בודהיסטיות, אף על פי שמילים רבות מלטינית, פורטוגזית וספרדית נותרו בהן. מכיוון שלהחזיק עותק של התנ"ך היה מלווה בסיכון רב בעקבות הרדיפות מצד הרשויות, עברו סיפוריו מפה לאוזן.

במקרים אחדים, עברה הקהילה הנוצרית שינוי במהלך הזמן, שנבע מהניתוק מהכנסייה ברומא. מילות התפילות איבדו ממשמעותן, והנצרות הפכה למעין פולחן אבות, בו היו אבות המאמינים למעשה למרטירים.

רבים מהקקורה קירישיטן, בהם גם אלה שאימצו גרסה שונה של הנצרות, יצאו ממחבואם לאחר מתן חופש דת במסגרת הרסטורציה של מייג'י. רבים מהם שבו לחיק הכנסייה הקתולית, אך אחרים שמרו על צביונם הדתי, והם קיבלו את הכינוי הנארה קירישיטן (離れキリシタン, "נוצרים נפרדים").

לאחר מתן חופש דת ותהליך החילון שחל ביפן, נעלמו קהילות של הנארה קירישיטן. באופן מסורתי למדו הבנים את המנהגים ואת התפילות מאביהם, אך בעקבות תהליכי המודרניזציה, איבדו הראשונים עניין במסורת.

==ראו גם==
*קירישיטן
*תקופת אדו

==קישורים חיצוניים==

*פטריק דאונס, [https://www.catholiceducation.org/en/culture/catholic-contributions/kakure-kirishitan.html Kakure Kirishitan]
*[https://www.bbc.com/news/world-asia-50414472 The Japanese Christians forced to trample on Christ] - מאתר ה-BBC
* 

קטגוריה:יפן: היסטוריה

de:Christentum in Japan#Kakure Kirishitan
es:Historia del catolicismo en Japón#Kakure Kirishitan
הרי קיסו

הרי קיסו (ביפנית: 木曽山脈) או האלפים המרכזיים (中央アルプス) הם רכס הרים ביפן, המשתרע על פני מחוזות גיפו ונאגנו. יחד עם הרי הידה (האלפים הצפוניים) והרי אקאישי (האלפים הדרומיים), הם מהווים את קבוצת הרכסים הנקראת האלפים היפניים.

==מתאר כללי==
הרכס עצמו עשוי גרניט, והחלק העליון שלו מהווה את קו העצים, בו צומחת צמחייה אלפינית טיפוסית.

==גאוגרפיה==
=== פסגות עיקריות ===
{| class="wikitable sortable"
! style="background-color:#ddd"|#<br>
! class="unsortable" style="background-color:#ddd"|תמונה<br><br>
! style="background-color:#ddd"|הר<br>
! style="background-color:#ddd"|גובה<br>
! class="unsortable" style="background-color:#ddd"|יפנית<br><br>
|-
|1
הר קיוֹ
|2,296.25 מטרים
|経ヶ岳
|-
|2
הר שוגיקאשירה
|2,730 מטרים
|将棊頭山
|-
|3
הרקיסוקומה
|2,955.95 מטרים
|木曽駒ヶ岳
|-
|4
הר הוקן
|2,931 מטרים
|宝剣岳
|-
|5
הר סאנוסאווה
|2,848.48 מטרים
|三ノ沢岳
|-
|6
|
|הר הינוקיו
|2,827.74
|檜尾岳
|-
|7
|
|הר קומסאווה
|2,778 מטרים
|熊沢岳
|-
|8
הר אוצוגי
|2,863.71
|空木岳
|-
|9
הר מינאמיקומה
|2,841 מטרים
|南駒ヶ岳
|-
|10
הר קוֹסוּמוֹ
|2,613.24 מטרים
|越百山
|-
|11
הר אוֹקוּנֶנְג'וֹ
|2,303 מטרים
|奥念丈岳
|-
|12
הר אנפֶּייג'י
|2,363.14 מטרים
|安平路山
|-
|13
הר סוריקוגי
|2,168.52 מטרים
|摺古木山
|-
|14
הר אֶנָה
|2,191 מטרים
|恵那山
|-
|15
הר אוקוואירי
|1,907.74
|大川入山
|}

==גלריה מהרי קיסו==
<gallery>
Kiso Mountains from Mt.Amidadake.jpg|הרי קיסו מכיוון מזרח
Cyuo-Alps from Kohideyama wt 2002-10-30.jpg|הרי קיסו מכיוון מערב
Mount Kisokoma from Mount Sannosawa 1996-09-08.jpg|הר קיסוקומה והר הוקן מתצפית בהר סאנוסאווה
Mount Hoken from Mount Kazakoshi 2010-4-25.jpg|הר קיסוקומה והר הוקן מתצפית בהר קזקושי
</gallery>

==קישורים חיצוניים==

קיסו
עיצור ענבלי, סותם, אטום

עיצור ענבלי סותם אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא Q לטינית קטנה /q/, ובמערכת X-SAMPA הוא נכתב כ-q. זהו הצליל הישן של האות <big>ק</big> וניתן היה לשומעו בהגיות העברית העתיקה והטברנית. הגייה זו נשמרה בישראל רק בפי בני עדות המזרח, ובפרט בפי יוצאי תימן. זהו גם צליל האות <big>ق</big> בערבית ספרותית. 

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| עברית 
| קוֹרֵא 
| 
| 'קורא' 
| בהגייה הקלאסית
|-
| ערבית 
| قرآن 
| [qurˈʔaːn] 
| 'קוראן'
|-
| אדיגית 
| атакъэ 
| [ataːqa] 
| 'תרנגול'
|-
| גרינלנדית 
| illoqarpoq 
| [iɬːoqɑʁpɔq] 
| 'יש לו/לה בית'
|}

קטגוריה:עיצורים
עיצור ענבלי, סותם, קולי

עיצור ענבלי סותם קולי הוא צליל עיצורי הנדיר בשפות מדוברות מעטות. סימן ה-IPA לעיצור הוא G לטינית גדולה /ɢ/, ובמערכת X-SAMPA הוא נכתב כ-<tt>\G</tt>.

==התרחשויות==
{| class=wikitable style=text-align:center;
! colspan="2" | שפה !! מילה !! IPA !! משמעות
!הערות
|-
| rowspan="2" | ערבית 
|ערבית סודנית
| قات 
| [ɢɑːt]
| 'קאת' 
| * בכמה מהדיאלקטים
|-
|ערבית תימנית
|بقرة
|[bɑɢɑrɑ]
|'פרה'
|מקביל לצליל /q/ בערבית סטנדרטית
|-
|אנגלית
|אנגלית אוסטרלית
|gaudy
|[ˈɡ̠oːdi]
|'צעקני'
|
|-
|פרסית
|פרסית איראנית
|قهوه
|[ɢæhˈve]
|'קפה'
|
|-
| colspan="2" |מונגולית
|Монголᠮᠣᠩᠭᠣᠯ
|[mɔɴɢɔ̆ɮ]
|'מונגולי'
|
|}

==ראו גם==

קטגוריה:עיצורים
מפלגת החופש והצדק

מפלגת החופש והצדק (בערבית: حزب الحرية والعدالة) היא מפלגה פוליטית איסלמיסטית במצרים. רשמית, המפלגה עצמאית אך בעלת קשרים חזקים לתנועת האחים המוסלמים במצרים.

המפלגה תומכת בכלכלת שוק אך ללא מניפולציה או מונופול. התוכנית הכלכלית של המפלגה כוללת עידוד ופיתוח ענף התיירות במדינה. במישור הפוליטי המפלגה קוראת להחלת החוק האיסלאמי במדינה.

המפלגה התמודדה במסגרת הבחירות לפרלמנט המצרי (2011–2012). בבחירות אלו, שהתרחשו במאי 2012, זכה מועמד המפלגה, מוחמד מורסי, בנשיאות מצרים ונכנס לתפקידו כנשיא עם השבעתו ב-30 ביוני 2012. לאחר הבחירות המפלגה הייתה למפלגה הדומיננטית בשלטון. לבית התחתון של הפרלמנט נבחרו 235 נציגים מטעם המפלגה, מתוך 508 חברים בסך הכול. לבית התחתון נבחרו 105 נציגים מתוך 180 נציגים שנבחרו בסך הכול. לאחר היבחרו לנשיא התפטר מורסי מהמפלגה אף על פי שהוא תומך ומזדהה עם מדיניותה.

ביוני 2013 התרחשה הפיכה צבאית, והמפלגה הודחה מהשלטון. מורסי נעצר בידי הצבא, ושרי המפלגה פוטרו \ התפטרו. באוגוסט 2014 פסק בית המשפט העליון של מצרים כי המפלגה אינה חוקית (בשל קשריה לאחים המוסלמים) ועליה להתפרק.

==קישורים חיצוניים==
* 
* 

קטגוריה:ערכים שבהם תבנית בריטניקה אינה מתאימה
קטגוריה:מצרים: מפלגות
קטגוריה:מצרים: מפלגות שמרניות
קטגוריה:ההפיכה במצרים (2013)
קטגוריה:האחים המוסלמים
קטגוריה:מפלגות שהוקמו ב-2011
סויוז 22

סויוז 22 (ברוסית: Союз 22, "ברית 22") היא חללית סויוז שהמריאה ב-15 בספטמבר 1976 מקוסמודרום בייקונור שבקזחסטן.

==צוות==
* ואלרי ביקובסקי – מפקד
* ולדימיר אקסיונוב – מהנדס טיסה

==צוות גיבוי==
* יורי מלישב – מפקד
* גנאדי סטרקאלוב – מהנדס טיסה

==תיאור המשימה==
החללית נבנתה כחללית עתודה לטיסה אפולו-סויוז. לאחר שטיסה זו עברה להצלחה לא היה ברור מה לעשות עם החללית. היא עברה התאמות רבות להתאמה לחיבור לחללית אמריקאית, כך שמבחינה כלכלית לא הייתה כידאיות להתאים אותה לעגינה בתחנת חלל מדגם סאליוט. בהתאם לכך הוחלט לשגר אותה לטיסה עצמאית ומטרה לבצע צילומים באמצעות מערכת מתקדמת מדגם MKF-6 בתוצרת גרמניה המזרחית. המערכת איפשרה לבצע 6 צילומים בו-זמנית – 4 בתחום האור הנראה ו-2 בתחום אינפרה אדום. היה ניתן לבצע צילומי שטח של כ-500 אלף קמ"ר תוך 10 דקות. 

"סויוז 22" שוגרה ב-15 בספטמבר 1976 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

במהלך הטיסה בוצעו צילומים רבים של שטח ברית המועצות וגרמניה המזרחית. בסך הכול בוצעו 2,400 צילומים ב-30 אזורים שונים. חלק מהצילומים בוצעו בו-זמנית עם צילומים שבוצעו ממטוס.

בנוסף לכך בוצעו ניסויים בתחום הביולוגיה. נבדקה השפעת קרינה קוסמית על יכולת הראיה. כמו כן על החללית היה אקווריום קטן ונערכו תצפיות על התנהגות הדגים.

==קישורים חיצוניים==

* [http://www.spacefacts.de/mission/english/soyuz-22.htm נתוני המשימה]
* [http://www.astronautix.com/s/soyuz22.html נתונים מאנציקלופדיית החלל]

קטגוריה:תוכנית סויוז
קטגוריה:1976 בברית המועצות
וויצ'ך שצ'נסני

וויצ'ך תומאש שצֶ'נְסְני (בפולנית: Wojciech Tomasz Szczęsny; נולד ב-18 באפריל 1990 בוורשה) הוא כדורגלן עבר פולני ששיחק בעמדת השוער בנבחרת פולין.

==קריירה==
כשהיה נער החל שצ'נסני להתאמן במחלקת הנוער של קבוצת הכדורגל אגריקולה ורשה. כאשר היה בן 15, מאמן השוערים של קבוצת הפאר הפולנית לגיה ורשה התרשם משצ'נסני, והוא הצטרף למועדון.

בשנת 2006 הגיע שצ'נסני לאנגליה והצטרף למחלקת הנוער של ארסנל. ב-22 בספטמבר 2009 ערך את הופעת הבכורה שלו כשחקן מקצועני, במשחק מול וסט ברומיץ' אלביון במסגרת גביע הליגה. בנובמבר 2009 הושאל שצ'נסני לחודש אחד לקבוצת ברנטפורד מהליגה השלישית. במשחקו השני במועדון הציל בעיטת עונשין, ובמשחקו החמישי בקבוצה נבחר לשחקן המצטיין במשחק. בדצמבר הוארכה השאלתו של שצ'נסני לחודש נוסף, ובינואר הוארכה השאלתו עד תום עונת 2009/2010.

בעונת 2010/2011 חתם שצ'נסני על חוזה חדש בארסנל ושיחק בהופעתו הראשונה בקבוצה הבוגרת. ב-13 בדצמבר 2010 ערך את הופעת הבכורה שלו בפרמייר ליג, בהפסד 0–1 למנצ'סטר יונייטד, כאשר פתח בהרכב של ארסנל בעקבות פציעתם של שני השוערים הבכירים בקבוצה, מנואל אלמוניה ולוקאש פביאנסקי. ב-16 בפברואר 2011 ערך את הופעת הבכורה שלו בליגת האלופות, בניצחון 1–2 על ברצלונה, ובסך הכול ערך בעונה זו 24 הופעות בכל המסגרות.

בעונת 2011/2012 הפך שצ'נסני לשוער הראשון הקבוע של ארסנל, ופתח בהרכב הקבוצה בכל 38 המשחקים בפרמייר ליג. בתחילת העונה שלאחר מכן סבל מפציעה, אך בנובמבר 2012 חזר להרכב הקבוצה. בעונת החמיץ משחק ליגה אחד, וב-16 משחקים שמר על רשת נקייה, וכן זכה עם הקבוצה בגביע האנגלי וגם זכה בפרס כפפת הזהב בפרמייר ליג יחד עם פטר צ'ך.

ב-29 ביולי 2015 הושאל שצ'נסני לעונה אחת לרומא. בסוף עונת 2015/2016 הוארכה השאלתו לעונה נוספת.

ב-19 ביולי 2017 חתם שצ'סני ביובנטוס לארבע שנים. 

ב-27 באוגוסט 2024 הודיע על פרישתו מכדורגל.[https://www.goal.com/en/lists/ex-arsenal-goalkeeper-wojciech-szczesny-retirement-football-juventus-contract-terminated/bltdc4fce2de7de4a83]

===נבחרת פולין===
לשצ'נסני ארבע הופעות במדי נבחרת פולין עד גיל 20, ושבע הופעות במדי הנבחרת עד גיל 21. ב-18 בנובמבר 2009 ערך את הופעת הבכורה שלו בנבחרת הבוגרת, במשחק ידידות מול נבחרת קנדה, כשהחליף במחצית את תומאש קושצ'אק. בפברואר 2011 פתח לראשונה בהרכב הנבחרת, במשחק מול נבחרת נורווגיה. שצ'נסני היה חלק מסגל הנבחרת ליורו 2012, ובמשחק הפתיחה הורחק בכרטיס אדום בדקה ה-69.

נכלל בסגל נבחרת פולין לטורניר מונדיאל 2022.

== תארים ==
=== קבוצתיים ===
;ארסנל
* גביע ה-FA (2): , 
* מגן הקהילה: 

;יובנטוס
* אליפות איטליה: 2017/2018, 2018/2019, 2019/2020
* קופה איטליה: , 2020/2021
* הסופר קאפ האיטלקי: 2018, 2020

=== אישיים ===
* כפפת הזהב בפרמייר ליג: 2013/2014
* שוער העונה בסרייה א': 2019/2020

==קישורים חיצוניים==

* [http://www.arsenal.com/first-team/players/wojciech-szczesny עמוד השחקן] באתר הרשמי של ארסנל

== הערות שוליים ==

קטגוריה:כדורגלנים פולנים
קטגוריה:שוערי כדורגל פולנים
קטגוריה:ורשה: כדורגלנים
קטגוריה:כדורגלני ארסנל
קטגוריה:כדורגלני ברנטפורד
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פולנים שנולדו ב-1990
אלברכט קוסל

לודוויג קארל מרטין לאונרד אלברכט קוסל (בגרמנית: Ludwig Karl Martin Leonhard Albrecht Kossel; 16 בספטמבר 1853 – 5 ביולי 1927) היה ביוכימאי גרמני, בין החלוצים בחקר הגנטיקה. בשנת 1884 גילה קוסל את ההיסטונים, חלבונים בעלי מטען חיובי שמעורבים באריזת ה-DNA. על גילוי זה קיבל בשנת 1910 פרס נובל לפיזיולוגיה ורפואה.

==קישורים חיצוניים==

* 
* 

קטגוריה:מדענים גרמנים
קטגוריה:זוכי פרס נובל גרמנים
קטגוריה:ביוכימאים גרמנים
קטגוריה:זוכי פרס נובל לפיזיולוגיה או לרפואה
קטגוריה:בוגרי אוניברסיטת רוסטוק
קטגוריה:סגל אוניברסיטת מרבורג
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1853
קטגוריה:גרמנים שנפטרו ב-1927
קוצן מצוי

קוצן מצוי (שם מדעי: Acomys cahirinus) הוא מין מכרסם מדברי השייך לסוג קוצן. משקלו הממוצע הוא 45 גרם.

== מאפיינים ==
הקוצן המצוי ניזון מן המשקעים. הוא קולט את המים דרך בטנו שמאפשרת לו לאגור את המים לאורך זמן.

גבו של הקוצן המצוי מכוסה בזיפים קוצניים שצבעם חום -אפרפר. מין זה מצוי בכל חלקי הארץ וניזון מזרעים, חלזונות, חרקים וכדומה. הוא פעיל בשעות הלילה וחי בנקיקי סלעים ובמחילות. פעילותו של הקוצן המצוי בשעות הלילה גורמת לדחיקה תחרותית של הקוצן הזהוב לפעילות יום: במקומות בהם הוסר הקוצן המצוי, הרחיב הקוצן הזהוב את שעות פעילותו והחל להיות פעיל גם בשעות הלילה.

הקוצן המצוי נמצא כמפיץ זרעים איכותי של הצמח רכפתן המדבר. הקוצן נושא בפיו את אשכול הפירות העסיסיים של הרכפתן הרחק מצמח האם וניזון מהפירות באתרי האכילה המוגנים שלו בין הסלעים. הקוצן תועד כשהוא יורק את הזרעים בשלמותם בזמן אכילת הפרי.

==קישורים חיצוניים==

* [http://www.iucnredlist.org/apps/redlist/details/263/0 קוצן מצוי], באתר הרשימה האדומה של IUCN
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קוצניים (עכברים)
קטגוריה:ארץ ישראל: עכבריים
קטגוריה:מאלי: יונקים
קטגוריה:הסהרה: בעלי חיים
עיצור וילוני, חוכך, קולי

עיצור וילוני חוכך קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא /ɣ/ - מעין גמא יוונית קטנה, ובמערכת X-SAMPA הוא נכתב כ-<tt>G</tt>. זהו הצליל הישן ל-ג' רפה וניתן היה לשמעו בהגיית העברית הקלאסית החל מהתקופה המקראית המאוחרת, ובהגיית חלק מהקהילות היהודיות, כגון התימנים וכן ספרדים שישבו בארצות הדוברות ערבית, אף עד לעת החדשה. זהו צליל האות הערבית <big>غ</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| הולנדית
| gaan
| [ɣaːn]
| 'ללכת'
|-
| יוונית
| γάλα
| [ɣalaˈ]
| 'חלב'
|-
| עברית
| מִגְדָּל
| [miɣdʌl]
| 'מגדל'
| בהגייה תימנית, תוניסאית ועיראקית
|-
| ערבית
| غرفة
| [ɣurfɐˈ]
| 'חדר'
|-
| צ'רקסית
| Адыгэбзэ
| [aːdəɣabza]
| 'אדיגית'
|}

==ראו גם==

וילוני, חוכך, קולי
אונדטרה

אוֹנְדַטְּרה (שם מדעי: Ondatra zibethicus) היא מין מכרסמים ממשפחת האוגריים, בו סוג ומין יחיד. היא מכונה גם חולדת המושק עקב ריח המושק המאפיין את פרוותה.
== מאפיינים ==
תפוצתה של האונדטרה באמריקה הצפונית, בעיקר בקנדה, ארצות הברית וצפון מקסיקו. במאה ה-20 הוכנסה בידי האדם גם לאירופה הצפונית-מערבית, שם היא נחשבת למין פולש. האונדטרה לא הוכנסה לישראל, אליה הוכנס מכרסם שוכן מים-מתוקים ממשפחה אחרת, הנוטריה, שמוצאה באמריקה הדרומית.

האונדטרה יכולה להגיע לאורך 40–70 ס"מ ולמשקל 0.6-2 ק"ג. היא דומה במראה לאוגר או לבונה ובעלת פרווה הדוחה מים וזנב שרירי המשמש כהגה במים. היא ניזונה בעיקר מצמחי מים המהווים כ-95% מתזונתה ואולם היא תגוון בחרקי מים, צדפות, סרטני נהרות, צפרדעים, ראשנים, עופות וצבים קטנים.

האונטרות חיות בקבוצות קטנות סביב גדות האגמים והבריכות. באמריקה נצפו אונדטרות ששיתפו פעולה עם בונים בבניית הסכר וניזונו מהגזעים שלו בתוכו.

==גלריה==
<gallery mode="packed" heights="120">
Albino Muskrat (14539550159).jpg|אונדטרה לבקנית
Musquash hg.jpg
Muskrat swimming Ottawa.jpg
Bisamratte.jpg
Muskrat on Seedskadee NWR (23430602115).jpg
Granby rat musqué.jpg
Bisamratte auf Strand (cropped).jpg
Ondatra zibethicus CT (cropped).jpg
</gallery>

==קישורים חיצוניים==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:יונקים יחידים בסוגם
קטגוריה:אוגריים
קטגוריה:מכרסמים מימיים
קטגוריה:פארק לאומי ילוסטון: בעלי חיים
קטגוריה:האזור הארקטי: יונקים
קטגוריה:קנדה: יונקים
קטגוריה:ארצות הברית: יונקים
קטגוריה:פאונת מים מתוקים ברוסיה
קטגוריה:בעלי חיים שתוארו ב-1766
עיצור מכתשי, חוכך צידי, קולי

עיצור מכתשי חוכך צידי קולי הוא צליל עיצורי המצוי בכמה שפות מדוברות. סימן ה-IPA לעיצור הוא /ɮ/, ובמערכת X-SAMPA הוא נכתב כ-\K. הצליל הישן לאות הערבית <big>ض</big> היה מכתשי מלועלע חוכך צידי קולי [ɮˤ] וניתן היה לשמעו בהגיית הערבית העתיקה. עיצור זה גם קיים בצ'רקסית במילים כמו блы "שבע" (bɮə) קובץ:Lh2.ogg.
==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| מונגולית 
| долоо 
| [tɔɮɔː]
| 'שבע'
|-
| צ'רקסית 
| блы 
| [bɮə]
| 'שבע' 
| בהגיית הצ'רקסים בקווקז
|}

==ראו גם==

קטגוריה:עיצורים
עיצור מכתשי, מקורב צידי

עיצור מכתשי מקורב צידי נפוץ בשפות מדוברות רבות. סימן ה-IPA לעיצור הוא L לטינית קטנה /l/, ובמערכת X-SAMPA הוא נכתב כ-<tt>l</tt>. זהו הצליל לאות <big>ל</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| let 
| [lɛt]
| 'לתת'
|-
|ספרדית
|labor
|[la.'βoɾ]
|'עבודה'
|-
| עברית 
| לוֹמֵד 
| [lo̞me̞d]
| 'לומד'
|-
| ערבית 
| لا 
| [laː]
| 'לא'
|-
| צ'רקסית 
| лы 
| [lə]
| 'בשׂר'
|}

==ראו גם==

קטגוריה:בסיסי חיתוך
עיצור ענבלי, רוטט

עיצור ענבלי, רוטט הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית גדולה /ʀ/, ובמערכת X-SAMPA הוא נכתב כ-\R. זהו אלופון חופשי לאות <big>ר</big> בעברית מודרנית.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| גרמנית 
| Rübe 
| [ʀyːbəˈ] 
| 'לפת'
|-
| הולנדית 
| rond 
| [ʀɔnt] 
| 'סביב'
|-
| צרפתית 
| carré 
| [kaʀe] 
| 'מרובע'
|-
| עברית 
| ירוק] 
| [jäˈʀo̞k] 
| 'ירוק'
|}

==ראו גם==

קטגוריה:עיצורים
עיצור מכתשי, רוטט

עיצור מכתשי, רוטט הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית קטנה /r/, ובמערכת X-SAMPA הוא נכתב כ-r.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| curd
| [kʌrd] 
| 'לבן' 
| באנגלית סקוטית
|-
|ספרדית
|perro
|[pero̞']
|'כלב'
|-
| הולנדית
| rood 
| [roːt]
| 'אדום'
|רק בהולנדית דרומית (השפה המדוברת בפי הפלמים בבלגיה ומכונה גם פלמית)
|-
| רוסית 
| играть 
| [ɪˈɡr̠atʲ] 
| 'לשחק'
|-
| צ'רקסית 
| речӀы 
| [reʧʼə]
| 'שיבר'
|}

==ראו גם==

קטגוריה:עיצורים
קבוצת בית רימון

קבוצת בית רימון הייתה קבוצת נוער שהורכבה מתלמידי הגימנסיה הגרמנית בעיר ריגה, שהוקמה כדי ליצור מסגרת לחינוך עצמי לעבודה ציונית לאומית. קבוצת בית רימון הייתה אחת מארבע קבוצות שהיו יחדיו הגרעין המייסד של תנועת בית"ר.

== הקמת הקבוצה ==
קבוצת רימון הוקמה בעקבות ביקור של זאב ז'בוטינסקי בריגה, לטביה, בנובמבר 1923, במהלכו העביר סדרה של הרצאות בענייני אקטיביזם יהודי. הפעולה הראשונה של קבוצת בית רימון התקיימה בשבת, ה-5 בינואר 1924. הפעולות של הקבוצה, שהתקיימו שלוש פעמים בשבוע, כללו הרצאות בנושא דברי ימי ישראל, תולדות הציונות וספרות עברית. בנוסף כללו הפעולות גם התעמלות, תרגילי סדר ושירה בציבור.

== הקמת הסתדרות טרומפלדור ==
ב-27 בדצמבר 1923 התאחדה הקבוצה עם עוד שלוש קבוצות נוער נוספות שהורכבו מתלמידי בתי הספר התיכוניים בריגה לגוף אחד, שקיבל את השם "הסתדרות הנוער הציוני-אקטיביסטי על שם יוסף טרומפלדור" או בקיצור "הסתדרות טרומפלדור", שמאוחר יותר הפך לתנועת בית"ר.

== נטישת חברים להקמת השומר הצעיר ==
בשנת 1924 נפגשו אנשי הקבוצה עם נציג שנשלח במיוחד על מנת להעבירם אל תנועת נוער סוציאליסטית. בעקבות הפגישה השתכנעו חלק מחברי הקבוצה לפרוש. הפורשים ייסדו את תנועת השומר הצעיר בלטביה.

== עלייה לארץ ישראל ==
בשנת 1925 החליטה הקבוצה לעבור לפסים אקטיביים, והחבר גרשון שץ נשלח מטעם הקבוצה לעלות לארץ ישראל, כדי להקים בה פלוגות עבודה עבריות.
==קישורים חיצוניים==
* [http://www.jabotinsky.org/%D7%90%D7%A8%D7%9B%D7%99%D7%95%D7%9F/%D7%97%D7%99%D7%A4%D7%95%D7%A9-%D7%A4%D7%A9%D7%95%D7%98/%D7%A4%D7%A8%D7%99%D7%98-%D7%90%D7%A8%D7%9B%D7%99%D7%95%D7%9F/?itemId=112148 צילום קבוצתי של מייסדי הקבוצה]
קטגוריה:יהדות לטביה
קטגוריה:ציונות בלטביה
קטגוריה:בית"ר
קטגוריה:יהדות ריגה
עיצור מכתשי-חיכי, חוכך שורק, אטום

עיצור מכתשי-חיכי, חוכך שורק, אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא /ɕ/, ובמערכת X-SAMPA הוא נכתב כ-\S.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| יפנית 
| 塩/shio 
| [ɕio] 
| 'מלח'
|-
| פולנית 
| śruba 
| [ɕruba] 
| 'להבריג'
|-
| צ'רקסית 
| щы 
| [ɕə]
| 'שלוש'
|-
| רוסית 
| счастьe 
| [ɕːæsʲtʲjə]
| 'שמחה'
|}

==ראו גם==

בתר-מכתשי
עיצור מכתשי-חיכי, חוכך שורק, קולי

עיצור מכתשי-חיכי, חוכך שורק, קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʑ/, ובמערכת X-SAMPA הוא נכתב כ-\Z.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| יפנית 
| 火事/kaji 
| [kaʑi] 
| 'אש'
|-
| פולנית 
| źrebię 
| [ʑrɛbʲɛ̃] 
| 'עבירה'
|-
| צ'רקסית 
| жьау 
| [ʑaːw] 
| 'צל'
|-
| רוסית 
| езжу 
| [jeʑʑʊˈ] 
| 'אני נוסע'
|}

==ראו גם==

בתר-מכתשי
עיצור מכתשי, מחוכך שורק, אטום

עיצור מכתשי מחוכך שורק אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא /t͡s/, ובמערכת X-SAMPA הוא נכתב כ-<tt>ts</tt>. כדי לבטא עיצור זה יש לבטא את העיצורים [] ו-[] בו זמנית. העיצור מוכר לדוברי עברית מודרנית כ-<big>צ</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| גרמנית 
| zehn 
| [t͡seːn]
| 'עשׂר'
|-
| יוונית 
| κορίτσι 
| [ko̞ˈrit͡si]
| 'בת'
|-
| יפנית 
| つなみ/tsunami 
| [t͡su͍namʲi]
| 'צונאמי'
|-
| עברית 
| צבע 
| [t͡se̞vaˈ]
| 'צבע'
|-
| צ'רקסית 
| цэ 
| [t͡sa]
| 'שן'
|}

==ראו גם==

סדקי, סותם, אטום
עיצור מכתשי, מחוכך שורק, קולי

עיצור מכתשי מחוכך שורק קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא /ʣ/, ובמערכת X-SAMPA הוא נכתב כ-<tt>dz</tt>. כדי לבטא עיצור זה יש לבטא את העיצורים [] ו-[] ברצף.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| איטלקית 
| zero
| [ˈd̪͡z̪ɛːɾo] 
| 'אפס'
|-
| יפנית 
| 水/mizu
| [mʲiˈʣu͍]
| 'מים'
|-
| עברית 
| תזונה 
| [ʣuna] 
| 'תזונה'
|-
| צ'רקסית 
| дзэ
| [ʣa] 
| 'צבא'
|-
| רוסית 
| плацдарм
| [plɐʣˈdarm] 
| 'ראש גשר'
|}

==ראו גם==

סדקי, סותם, אטום
SuperGamer

SuperGamer היא הפצת לינוקס תואמת לפלטפורמת x86, אשר התבססה במקור על הפצת PCLinuxOS, וכיום היא מבוססת על הפצת VectorLinux. ההפצה מתמקדת בנושא התאמה למשחקים, ומיועדת לרוץ ישירות מתוך תקליטור אתחול.
ההפצה זמינה במגוון מצבים, ובגרסתה האחרונה - SuperGamer Supreme 2.5 זמינה במשקל 7.9 ג'יגה בייט מתוך קובץ ISO. ניתן אף להוריד גרסאות ישנות יותר בעלות משקל נמוך יותר. בהפצה כלולים באופן מובנה משחקים רבים מבוססי קוד פתוח.

== ראו גם ==
* משחקים בלינוקס

== קישורים חיצוניים ==
* 
==הערות שוליים==

קטגוריה:הפצות של GNU/לינוקס
גנריך סליוזברג

גנריך סליוזברג (רוסית: Генрих Борисович Слиозберг; 1863 מיר – 1937 פריז) היה עורך דין רוסי ופעיל חברתי יהודי.

==ביוגרפיה==
סליוזברג נולד במשפחה חסידית. כשהיה בן פחות משנה עברה משפחתו להתגורר בפולטבה, שם אביו מצא עבודה בתור מלמד. בילדותו קיבל חינוך יהודי מסורתי בחדר. בין השנים 1875–1882 למד בגימנסיה מקומית. ב-1886 סיים לימודים משפטים באוניברסיטת פטרבורג, בין השנים 1886–1888 השתלם באוניברסיטאות של היידלברג, לייפציג וליון. בשנת 1889 הצליח לעבור בחינה לצורך קבלת תואר שני במשפטים באוניברסיטת פטרבורג.

ב-1893 התקבל סליוזברג למעמד עורכי דין שהותר להם לעבוד בבתי המשפט, אך מבחינה פורמלית נותר הוא בתפקיד עוזר עורך דין במשך 18 שנה עקב חוקי ההגבלה על היהודים משנת 1899. ב-1906 הוזמן על ידי פיוטר סטוליפין לתפקיד יועץ משפטי של משרד הפנים הרוסי.

==פעילות חברתית==
החל מ-1889, כלומר מאז שנחקקו החוקים המגבילים את זכויות היהודים נהיה סליוזברג לפעיל מאוד בנושא זכויות היהודים באימפריה הרוסית. הוא חקר את מעמדם החוקי והכלכלי של המתיישבים היהודים ברוסיה.

לאחר פרעות קישינב שימש כנציגם של הנפגעים בתביעות. היה בין היוזמים הבולטים של הקמת הועד לעזרת נפגעי הפרעות שהוקם על ידי הוראצי גינצבורג.

==לאחר מהפכת אוקטובר==
לאחר פרוץ המהפכה הוא נאסר וישב זמן מה בכלא, ב-1920 הוא היגר קודם לפינלנד ואחרי זה לצרפת. בפריז הוא היה ראש קהילת יהודים רוסים. 

הוא היה עד במשפט בברן בשנת 1934 שהתנהל ביוזמת הקהילה היהודית המקומית כנגד כוונת הנאצים המקומיים להוציא לאור את הפרוטוקולים של זקני ציון.

==קישורים חיצוניים==

* 
* 

קטגוריה:יהודים רוסים
קטגוריה:עורכי דין יהודים רוסים
קטגוריה:רוסים שנולדו ב-1863
קטגוריה:רוסים שנפטרו ב-1937
הסכם טורון (1411)

הסכם השלום המקורי
השלום (הראשון) של טורון הוא הסכם השלום שחתם רשמית את מלחמת פולין-ליטא נגד המסדר הטווטוני. ההסכם נחתם ב-1 בפברואר 1411 בטורון, אחת הערים הדרומיות במדינת המסדר הטווטוני, והשקיט את העימות בין ממלכת פולין והדוכסות הגדולה של ליטא מצד אחד למסדר הטווטוני מצד שני.

בהיסטוריוגרפיה, הסכם שלום זה מוצג לעיתים קרובות ככישלון דיפלומטי של פולין-ליטא, שלא השכילה למנף את הניצחון המוחץ שהשיגה בקרב גרונוולד ביוני 1410 לרווח טריטוריאלי או פוליטי. במסגרת ההסכם, האבירים השיבו את אדמות דוברין, אותן כבשו מידי הפולנים במהלך המלחמה, והסכימו לא לדרוש בעלות על סמוגוטיה במהלך שנות חייהם של מלך פולין יגיילו והדוכס הגדול של ליטא ויטאוטאס הגדול.

הסכם שלום זה לא היה יציב מספיק. שתי מלחמות נוספות (מלחמת הרעב ב-1414 ומלחמת גולוב ב-1422) נדרשו כדי להגיע להסכם מלנו שמסמן את סוף העימות הטריטוריאלי. עם זאת, התשלומים שנדרשו לתיקון נזקי המלחמה היוו עול כלכלי משמעותי עבור האבירים, וגרמו לאי-שקט פנימי ולהִדַּרְדְּרוּת כלכלית. המסדר לא שב לגדולתו לאחר מכן.

קטגוריה:פולין: אמנות והסכמים
קטגוריה:ליטא: היסטוריה
טורון
קטגוריה:הסכמי שלום במאה ה-15
יחזקאל טלר

יחזקאל טלר (נולד ב-18 באוגוסט 1938) הוא איש חינוך ישראלי ומומחה בינלאומי בעבודה סוציאלית ובשיקום; ממקימי אוניברסיטת חיפה והמרכז האקדמי כרמל, סגן-יו"ר המועצה להשכלה גבוהה, פרופסור אמריטוס בבית הספר לעבודה סוציאלית של אוניברסיטת חיפה ונשיאה-לשעבר של המכללה האקדמית גורדון. ממרץ 2024 מכהן כנשיא המכללה האקדמית צפת.

== ביוגרפיה ==
יחזקאל טלר נולד בטרנופול שבפולין. הוא נינו של ר' אהרון מרקוס, מחוקריה של תנועת החסידות, של הספרות העברית ומראשוני התנועה הציונית בגליציה. סבו, יהודה מרקוס, הלך בעקבות אביו. בתו של יהודה, חנה מרקוס-טלר-בנט היא אמו של טלר. חנה שרדה את השואה לאחר שהסתתרה תקופת-מה בביתו של רופא נאצי, ידיד אישי של הצורר הנס פרנק, מושל פולין הכבושה. בעלה, משה טלר, עונה ונרצח במרתפי הגסטפו בקרקוב בשנת 1942. ילדיה, נחמה ויחזקאל, שרדו את השואה ועלו לארץ ישראל עם אימם בשנת 1947.

טלר הוא בוגר האוניברסיטה העברית בירושלים, מוסמך מאוניברסיטת קאנט וד"ר מטעם אוניברסיטת פיטסבורג לייעוץ שיקומי. שירת בצה"ל כקצין בריאות נפש.

בשנים 1968–2008 שימש טלר בתפקידי הוראה, מחקר וניהול באוניברסיטת חיפה. בין היתר, היה ראש בית הספר לעבודה סוציאלית (1987-1982) וראש החוג לבריאות נפש קהילתית (2005–2008). כמו כן שימש כחבר בסנאט האוניברסיטה, כממונה על המשמעת, ובתפקידים נוספים. במקביל היה פעיל בתפקידים ממלכתיים רבים כמומחה לשיקום (ניצולי שואה, נכים וכדומה) וכאיש ציבור. כך, הוא כיהן בהתנדבות, עד אמצע 2015, כחבר הוועד המנהל של הקרן לרווחה לנפגעי השואה בישראל ולתקופה מסוימת, אף כממלא-מקום יו"ר הקרן.

שימש כסגן-יו"ר המועצה להשכלה גבוהה בשנים 2002–2007. בשנים 2008–2011 עמד בראש המרכז האקדמי כרמל שבקמפוס הנמל. מספטמבר 2011 ועד אוקטובר 2023 שימש נשיא מכללת גורדון לחינוך.

פרופסור טלר היה חבר בוועדת השופטים לבחירת הזוכים בפרס ישראל על "מפעל חיים – תרומה מיוחדת לחברה ולמדינה" בשנת ה'תשס"ה (2005), יו"ר הוועדה לבחירת הזוכה בפרס בה'תשס"ז (2007) ויו"ר הוועדה לבחירת הזוכה בפרס ישראל בתחום חקר החינוך לשנת ה'תשע"ז (2017).

ב-2013 הוענק לו אות "יקיר העיר חיפה" בגין פעילותו הקהילתית והחברתית.

במרץ 2024 מונה לנשיא המכללה האקדמית צפת.

יחזקאל טלר מתגורר בחיפה. הוא היה נשוי לאביבה טלר, עד לפטירתה באוגוסט 2023. לזוג שני בנים ובת.

== ספריו ==
* שיקום נפגעי נפש בקהילה: תפיסות, מגמות ויישום בארצות העולם המערבי, ירושלים: משרד הבריאות, 2000
* התמודדות המשפחה עם ילד חריג, ירושלים: מכון סאלד, 2001
* (עורך), בדרך למעלה: פרקים בבריאות נפש קהילתית, חיפה: אחוה, 2008

== לקריאה נוספת ==
* חנה בנט, בצל קורתו של נאצי, תל אביב: אל"ף, 1987

==קישורים חיצוניים==
* 

==הערות שוליים==

קטגוריה:אנשי חינוך ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פיטסבורג
קטגוריה:נשיאי מכללות בישראל
קטגוריה:ניצולי השואה
קטגוריה:עולים לאחר מלחמת העולם השנייה
קטגוריה:סגל אוניברסיטת חיפה: עבודה סוציאלית
קטגוריה:סגל האקדמית גורדון
קטגוריה:יקירי חיפה
קטגוריה:ישראלים ילידי פולין
קטגוריה:סגני יושב ראש המועצה להשכלה גבוהה
קטגוריה:ישראלים שנולדו ב-1938
מחלף גת רימון

מחלף גת רימון הוא מחלף בין כביש 471 ורחוב זרובבל בפתח תקווה המוביל למושב גת רימון.

לצפון, מוביל המחלף לרחוב יעקב זרובבל בפתח תקווה, וממנו לצומת כניסה לעיר, לרחובות העצמאות, הנביאים וי"ד לבנים.

המחלף בנוי כמחלף יהלום עם גשר העובר מעל כביש 471 ומחבר בין גת רימון ופתח תקווה. בשני צידי הגשר ישנם שני צמתים מרומזרים המקשרים אל הכביש המהיר.

==היסטוריה==
עם בניית כביש 471, שתוכנן ככביש מהיר, עלה הצורך בהקמת מחלף שיאפשר את חיבור המושבים גת רימון וכפר מעש לפתח תקווה, ללא הפרעה לתנועה בכביש המהיר, אך תושבי החלק המזרחי של גת רימון, הגובל בכביש, סירבו להגיע להסדר פינוי לצורך הקמת המחלף. בשל התנגדותם נבנה תחילה צומת מרומזר שגרם לעומסי תנועה רבים עם חנוכת הכביש ב-2007. בשנת 2010 נמצא הסדר בין עיריית פתח תקווה לתושבי גת רימון והחלה בניית המחלף. הוא נפתח לתנועה באפריל 2012.

==קישורים חיצוניים==
*[https://web.archive.org/web/20160303180626/http://www.iroads.co.il/category/%d7%aa%d7%92%d7%99%d7%95%d7%aa/%d7%92%d7%aa-%d7%a8%d7%99%d7%9e%d7%95%d7%9f הקמת המחלף], באתר החברה הלאומית לדרכים

קטגוריה:כביש 471: מחלפים
קטגוריה:פתח תקווה: צמתים ומחלפים
קטגוריה:מחלפי יהלום
החי על המת

החי על המת הוא מהרומנים הבולטים של הסופר אהרן מגד. הרומן יצא לאור ב-1965 והפך מיד להצלחה גדולה. הוא הוכתר בפרס אוסישקין, הופיע מאז במהדורות רבות ותורגם לאנגלית.

שני גיבורים ברומן: יונס רבינוביץ (החי), סופר המתבקש לכתוב ביוגרפיה על אברהם דוידוב (המת), דמות נערצת בתולדות ההתיישבות החדשה בארץ ישראל.
*יונס רבינוביץ הוא סופר צעיר, בנו של פעיל ציונות ידוע, שפגש בעבר את דוידוב. יונס פרסם פרק מספרו "גיבורי דורנו" בעיתון בשלושה המשכים והתפרסם בשל כך, אולם לאחר מכן לא הצליח לכתוב דבר. 

לאחר לווית דוידוב, יונס מקבל הצעה לכתוב ביוגרפיה על אברהם דוידוב. המו"ל מציע לו משכורת חודשית למשך שנה וחצי כמקדמה על חשבון הרווחים מהספר. בהמשך הספר, שחקן תיאטרון מתוסכל ששמע על כתיבת הספר, מציע ליונס כסף כדי שיכתוב מחזה על דוידוב בו יגלם הוא את התפקיד הראשי, ומפיק הוליוודי מציע לו אפשרות לחוזה שמן כדי שיכתוב תסריט על דוידוב. במהלך שנה וחצי יונס נפגש עם 27 אנשים שהכירו את דוידוב ומתעד את דבריהם עליו, אולם אינו מצליח להגיע לשלב כתיבת הספר. את רוב זמנו הוא מבלה בבטלה בים ובחברת חברים משוררים המתכנסים במקום בשם "המרתף", מקריאים את שיריהם ומשתכרים.

עלילת הספר מתרחשת לאחר סיום הזמן שהיה אמור להיות מוקדש לעבודה על הספר, לאחר שיונס לא הגיש את כתב היד ונתבע בבית משפט על ידי המו"ל על אי מילוי ההסכם מצידו. 

*אברהם (אברשה) דוידוב, דמות נערצת מהעלייה השלישית. עלה ברגל ארצה, עבד בגדוד העבודה, סלל כבישים, עבד במחצבות, השתתף בהגנה במאורעות תרפ"ט, עבד כשומר בכפר סבא, בעליה לחניתה, בבניית גדר הצפון בהעלאת מעפילים ובמעצר בקפריסין. לאחר מלחמת העצמאות בה נהרג בנו, הוא יוצא למדבר לסלול את כביש באר שבע-סדום שם הוא מוצא את מותו.

הספר מסופר על ידי יונס בגוף ראשון. מגד מציג את העבר החלוצי ההירואי מול ההווה הבוהמי ב"מרתף". הוא מאפשר לנו להבין את המורכבות שבאופיים של גיבורי הציונות. דוידוב היה דמות נערצת, אך בכל פעולותיו הרבות היה מנותק ממשפחתו ששילמה על כך מחיר כבד. יש הסבורים שלדמותו נוצקה אישיותו של יצחק שדה.

==קישורים חיצוניים==
*[http://www.nrg.co.il/online/47/ART1/475/286.html ביקורת על "החי על המת"], אתר nrg , 2006
*[http://www.complete-review.com/reviews/israel/meggeda2.htm ביקורת על תרגום "החי על המת" לאנגלית] 

קטגוריה:רומנים בעברית
קטגוריה:ספרי 1965
קטגוריה:ספרי ספריה לעם
הרי אקאישי

הרי אקאישי (הר קיטה והר איינו מתצפית בהר קומאצו)
הרי אקאישי (ביפנית: 赤石山脈), או האלפים הדרומיים (南アルプス), הם רכס הרים השוכן במרכז האי הונשו, יפן. הרכס משתרע לאורך המחוזות נאגנו, יאמאנאשי ושיזואוקה. יחד עם הרי הידה (האלפים הצפוניים) והרי קיסו (האלפים המרכזיים), יוצרת הקבוצה את האלפים היפניים.

==מקור השם==
בקצה הדרומי של הרי אקאישי זורם נהר אקאישי, ולאורך גדותיו אבנים אדומות רבות. פירוש השם אקא-אישי (赤石) הוא "אבן אדומה." אף על פי שברכס עצמו קיימת פסגה הנקראת הר אקאישי, משמש השם גם בהתייחסות לרכס כולו.

==פסגות עיקריות==
כמעט כל הפסגות העיקריות של הרכס נמצאות בתוך שטח הפארק הלאומי מינאמי אלפּס, שנוסד ב-1964. הרכס הוא מקורם של שני נהרות: נהר אוֹי ונהר טנריו, שנשפכים שניהם לאוקיינוס השקט.

{| class="wikitable"
!תמונה
!הר
!גובה
!יפנית
|-
הר הואו
|2,840 מטרים
|鳳凰山
|-
הר נוקוגירי
|2,685
|鋸岳
|-
הר קאיקומה
|2,967 מטרים
|甲斐駒ヶ岳
|-
הר סנג'ו
|3,033 מטרים
|仙丈ヶ岳
|-
הר קיטה
|3,193 מטרים
|北岳
|-
הר איינו
|3,189 מטרים
|間ノ岳
|-
הר נוטורי
|3,026 מטרים
|農鳥岳
|-
הר שיאומי
|3,047 מטרים
|塩見岳
|-
הר וארוסאווה
|3,141 מטרים
|悪沢岳
|-
הר אקאישי
|3,120 מטרים
|赤石岳
|-
הר היג'ירי
|3,013 מטרים
|聖岳
|-
הר טֶקארי
|2,591 מטרים
|光岳
|}

==פלורה ופאונה==
צמחייה אלפינית, כגון אורן ננסי, נפוצה מעל קו העצים, ובאזור זה חיים מפצח אגוזים מנוקד ושכווי סלע. סרו יפני (סוג יעל) ואייל סיקה נפוצים גם הם בחגורת היער שלמרגלות ההרים.

==וולטר וסטון==
הכומר והמיסיונר הבריטי וולטר וסטון הכיר את האלפים היפניים לעולם המערבי בספר שכתב בנושא. לזכרו הוקמו מספר אנדרטאות ברחבי האלפים היפניים.

==קישורים חיצוניים==

* [https://web.archive.org/web/20110322202027/https://www.env.go.jp/en/nature/nps/park/parks/minamialps.html הפארק הלאומי מינאמי אלפס], אתר משרד הסביבה.

קטגוריה:ערכים שבהם תבנית בריטניקה אינה מתאימה
קטגוריה:צ'ובו
אקאישי
מחלף יבנה

מחלף יבנה הוא מחלף המחבר את העיר יבנה לכביש 4 דרך כביש 4111.

==היסטוריה==
עם סלילתו של כביש 4 ככביש מהיר בקטע שבין ראשון לציון לאשדוד בתחילת שנות ה-70 של המאה ה-20, נבנה גשר לצורך הכניסה ליבנה, אולם לא נבנו רמפות כניסה ויציאה. רק בשנות ה-80 הוקמו הרמפות ואז נפתח המחלף לתנועה. בשנת 2008, בעקבות תאונות רבות ובעיות בטיחות, הוחלט לשפץ את המחלף ולשפר את התנועה בו. בשנת 2011, במסגרת העבודות להקמת קו הרכבת בין אשדוד לתל אביב נהרס הגשר ונבנה מחדש כשמתחתיו נחפרה מנהרה לרכבת.

בצידו המזרחי של המחלף נמצאת תחנת הרכבת יבנה מערב.

==הערות שוליים==

יבנה, מחלף
קטגוריה:יבנה: תחבורה
קטגוריה:יבנה: מבנים
הכשרת הישוב בישראל אלפא

חברת הכשרת הישוב התחדשות עירונית בישראל היא חברה ציבורית הנסחרת בבורסה לניירות ערך בתל אביב. החברה נוסדה במרץ 2010 בשם הכשרת הישוב בישראל - אנרגיה בע"מ, ועסקה בחיפושי גז ונפט בישראל, החל מ-2016 החברה עוסקת בתחום ההתחדשות העירונית.

פעילות החברה נעשית במישרין ובאמצעות תאגידים בשליטתה.

==שרה ומירה==
לחברה היו רישיונות לקידוח ימי: 347/"מירה" ו- 348/"שרה", באמצעות עמנואל אנרגיה בע"מ שהיא חברה פרטית בבעלות מלאה של החברה, ובאמצעות "עמנואל אנרגיה – חיפושי גז ונפט, שותפות מוגבלת", שגם היא בשליטתה המלאה של החברה, ויחד עם החברה האם חברת הכשרת היישוב בישראל בע"מ המחזיקה ב-5% מהזכויות, זכויות בהיקף כולל של כ-46.6%. שדות "שרה" ו"מירה" הם בגודל של 400,000 דונם כל אחד ונמצאים בתחום המים הכלכליים של מדינת ישראל, כ־40 ק"מ מערבית לחדרה, דרומית למאגרי הגז "דלית" ו-"תמר".
בין השותפים הנוספים ברישיונות האמורים ניתן למצוא את קבוצת אי.די.בי. והאחים עופר.

קידוח מירה הסתיים ב-6 בספטמבר 2012 והשותפות בקידוח הודיעו לציבור שלא נמצא בו גז. קידוח שרה הסתיים ב-20 באוקטובר 2012 והשותפות בקידוח הודיעו לציבור שגם בו לא נמצא גז. רישיונות החיפוש פקעו ב-2015 ומאז לחברה אין זכויות בנכסי נפט.

==רישיונות נוספים בארץ==
להכשרת היישוב, עמנואל אנרגיה ושותפות עמנואל אופציה לזכויות בשיעור של כ-11.5% ברישיון "שמואל", הממוקם סמוך לחופי ישראל במים רדודים בין אשקלון לבת-ים. עד כה מימשה קבוצת עמנואל אופציה לרכוש 7.128% (מתוך 100%) ברישיון "שמואל". העברת הזכויות שמומשו כאמור לעיל כפופה לאישור הממונה על ענייני הנפט במשרד האנרגיה והמים. בנוסף, לקבוצת עמנואל אופציה לזכויות בשיעור של כ- 7.5% ברישיון "עוז" (בשמו הקודם- "בנימין דרום"), הממוקם כ-40 ק"מ מערבית לחדרה, בסמוך לרישיונות "שרה" ו"מירה", כנגד העברת 2.5% מן הזכויות ברישיונות "שרה" ו"מירה".

בית הכשרת הישוב- בניין הנהלת החברה

==פעילות בחו"ל==
החברה מחזיקה כ- 51% מהון מניות חברת .Emanuelle Adriatic Energy Ltd, שהגיעה להסכמות עם נציג ממשלת אלבניה, בדבר קבלת זכויות לפתח, להפיק ולמכור מוצרים הידרוקרבוניים (נפט וגז) בשלושה בלוקים ימיים בים האדריאטי, בשטח כולל של כ- 5,070 קמ"ר, המצויים מול חופי אלבניה ובשליטתה, וזאת בכפוף לחתימה על הסכם מפורט וקבלת אישורים רגולטוריים.

ביום 11 במאי 2012 חברה בת בבעלות מלאה של החברה, "עמנואל אינטרנשיונל", הגישה הצעה במסגרת מכרז שפורסם על ידי ממשלת קפריסין לרכישת זכויות חיפוש והפקה של נפט ו/או גז בשטח המים הכלכליים של קפריסין.

==קישורים חיצוניים==
* 
* האתר של [https://web.archive.org/web/20120825024634/http://www.ildce.co.il/ הכשרה אנרגיה]
* [https://web.archive.org/web/20121101091004/http://www.bizportal.co.il/shukhahon/biztv.shtml?MsgId=316896&Siteid=1&GroupId=345&SubGroupId=625&Page=1 סרטון לקראת הקידוחים ב"מירה ו"שרה"] באתר ביזפורטל
* האתר של [http://www.ildc.co.il/ חברת הכשרת היישוב בישראל בע"מ]

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות נפט וגז
קטגוריה:תל אביב-יפו: חברות
טויואוקה

טויואוקה (ביפנית: 豊岡市) היא עיר הממוקמת בחלק הצפוני של מחוז היוגו ביפן.

העיר נוסדה ב-1 באפריל 1950, וב-1 באפריל 2005 מוזגו לתוכה הערים, קינוסאקי, טאקנו, והידאקה, ממחוז קינוסאקי, וכן הערים לזושי וטנטו, ממחוז לזושי, ובכך הגיע שטח העיר הכולל ל-697,66 קמ"ר.

ב-1 בפברואר 2012 הוערכה אוכלוסיית העיר בכ-88 אלף איש, ובכ-32 אלף משקי בית. צפיפות האוכלוסייה בעיר הוערכה בכ-125 נפש לקמ"ר.

הקו הראשי של רכבת הסאנין מספק חיבור תחבורתי לקיוטו ורכבת ישירה לאוסקה. שדה התעופה טג'ימה משרת את תושבי העיר.

== השבת החסידה המזרחית ==
ב-2005, ביוזמת ילדת בית ספר שבאה בעקבות סופת הטייפון שגרמה הצפה קשה בעיר שנה קודם לכן, החלו בעיר בתהליך של חזרה לחקלאות אורגנית בגידול האורז, ובעקבות זאת, בהשבה מוצלחת לטבע של חסידות מזרחיות, אשר נכחדו ביפן ובקוריאה בשנות ה-70 של המאה ה-20, עקב שימוש בחמרי הדברה.

==קישורים חיצוניים==

* 

==הערות שוליים==

קטגוריה:יפן: ערים
קטגוריה:קנסאי: ערים
קטגוריה:מחוז היוגו: ערים
קטגוריה:יישובים שהוקמו ב-1950
פדריקו פרנקו

לואיס פדריקו פרנקו גומס (בספרדית: Luis Federico Franco Gómez; נולד ב-24 ביולי 1962) הוא פוליטיקאי פרגוואי, שכיהן כנשיא פרגוואי מ-22 ביוני 2012 עד 15 באוגוסט 2013. פרנקו, חבר המפלגה הליברלית הרדיקלית האותנטית (PLRA), נבחר כסגנו של פרננדו לוגו בעקבות הבחירות שנערכו ב-2008. בעקבות הדחת לוגו על ידי הסנאט ב-22 ביוני 2012, החליף פרנקו את לוגו כנשיא.

פדריקו פרנקו הוא מנתח במקצועו. הוא אחיו של חוליו ססאר פרנקו, סנאטור לשעבר ויו"ר המפלגה הליברלית הרדיקלית האותנטית, שכיהן אף הוא כסגן הנשיא. פדריקו פרנקו כיהן גם כיו"ר של מפלגת PLRA והיה מושל סנטרל בשנים 2003–2008.

==ביוגרפיה==
פדריקו פרנקו נולד באסונסיון, ולמד בבית ספר יסודי ברפובליקה הדומיניקנית. בתיכון למד בתחילה בבית הספר הלאומי של אסונסיון, ובהמשך במכללה האפוסטולית סן חוסה, באותה העיר. בהמשך למד רפואה באוניברסיטה הלאומית של אסונסיון. עם השלמת מהלך לימודיו בשנת 1986 הוסמך כמנתח. לאחר מכן התמחה ברפואה פנימית. במהלך לימודיו נישא (ב-1982), והוא אב לארבעה ילדים.

בבעלותה של משפחת פרנקו בית חולים בעיר פרננדו דה לה מורה (סנאטוריו פרנקו), שנוהל על ידו ועל ידי אחיו מאז היווסדו. הוא עצמו מילא בבית החולים תפקידים שונים, בין היתר משרות ניהול והדרכה.

ב-2003 נבחר פרנקו למושל מחוז סנטרל, מטעם המפלגה הליברלית הרדיקלית האותנטית. ב-2008 הועלתה האפשרות שיהיה מועמד המפלגה לנשיאות פרגוואי, אך בסופו של דבר החליטה המפלגה כי פרננדו לוגו, נציג המפלגה הדמוקרטית נוצרית במסגרת הברית הפטריוטית לשינוי, יהיה מועמדה לנשיאות, ופרנקו יהיה המועמד הברית לתפקיד סגן הנשיא. במהלך כהונתו מתח ביקורת על לוגו בסוגיות של ניהול קרקעות ובהתנהלותו בפרשת חשיפת הילד שנולד ללוגו מחוץ לנישואין.

ב-22 ביוני 2012 החליט הקונגרס הלאומי להדיח את לוגו בעקבות פינוי אלים של איכרים שהשתלטו על אחוזה. 17 איכרים נהרגו על ידי שוטרים. באותו היום הושבע פרנקו כנשיא במקומו ומפלגתו של פרנקו יצאה מן הברית עם המפלגה הדמוקרטית הנוצרית. נשיאים בדרום אמריקה הודיעו כי אינם מכירים בהדחה וטענו כי מדובר בהפיכה. נשיאת ברזיל, דילמה רוסף, הציעה להשעות את פרגוואי מהמרקוסור ומאיחוד מדינות דרום אמריקה. נשיאת ארגנטינה כריסטינה פרננדס דה קירשנר ונשיא אקוודור רפאל קוראה הודיעו כי לא יכירו בשלטונו של פרנקו.

ב-15 באוגוסט 2013 סיים פרנקו את כהונתו כנשיא פרגוואי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי פרגוואי
קטגוריה:סגני נשיאים
קטגוריה:כירורגים
קטגוריה:רופאים פנימיים
קטגוריה:ילידי 1962
האלפים היפניים

הר קיטה, הגבוה מבין הרי האלפים היפניים.
האלפים היפניים (ביפנית: 日本アルプス) הם קבוצה של שלושה רכסי הרים ביפן החוצים לשניים את האי הונשו. קבוצת רכסי הרים זו, הנפגשת במרכז האי, כוללת את הרי הידה, הרי קיסו והרי אקאישי. השם לקבוצה נטבע לראשונה על ידי הארכאולוג האנגלי ויליאם גאולנד, במקור עבור הרי הידה בלבד, והוא הפך פופולרי בזכות פועלו של הכומר וולטר וסטון, מיסיונר אנגלי שטיפס על הרים אלה.

הפסגות הגבוהות של האלפים היפניים הן בין הפסגות הגבוהות ביפן, לאחר הר פוג'י, בהגיען לגבהים של למעלה מ-3,000 מ'. עם פסגות אלה נמנים הר קיטה המגיע לגובה 3,193 מ', הר הוטאקה המגיע לגובה 3,190 מ' והר אונטאקה המגיע לגובה 3,067 מ'. האחרון שבהם הוא גם אתר משיכה לעולי רגל ולתיירים בשל היותו הר געש פעיל, שהתפרצותו האחרונה אירעה בשנת 1980.

האלפים הצפוניים, הרי הידה, נמצאים בתחומי המחוזות נאגנו, טויאמה וגיפו. חלק קטן מהם אף מגיע למחוז ניאיגטה. האלפים המרכזיים, הרי קיסו, נמצאים בתחום מחוז נאגנו. האלפים הדרומיים, הרי אקאישי, משתרעים על פני המחוזות נאגנו, יאמאנאשי ושיזואוקה.

==ראו גם==
* הרי האלפים

==קישורים חיצוניים==

* 
* 

קטגוריה:יפן: רכסי הרים
קטגוריה:יפן: אטרקציות תיירותיות
אתנה - המועצה הציבורית לקידום נערות ונשים בספורט

[[סמליל המועצה הציבורית אתנה]]
אתנה - המועצה הציבורית לקידום נערות ונשים בספורט היא מועצה ציבורית בישראל שהוקמה בחודש מרץ 2005, לאחר החלטת ממשלה להקמת גוף מייעץ למשרד התרבות והספורט. מטרת המועצה היא "פיתוח תרבות ספורט בישראל בדרך אשר תבטיח את השתתפותן המלאה של ילדות נערות ונשים בכל תחומי הספורט".

==מטרות==
מטרות המועצה הן:
* לפעול לקידום מדיניות לפיתוח ספורט הנשים בישראל
* לגבש תוכניות פעולה רב-שנתיות ליצירת תשתית רחבה לפעילות ספורט נשים וקידום ספורט הישגי
* לגבש המלצות לפיתוח מנהיגות לספורט הנשים בישראל
* לפעול לשינוי עמדות בקרב הציבור בישראל בכל הנוגע לספורט הנשים.

==פעילות==
עיקר פעילותה של המועצה הוא בחלוקת תקציבים לפעילות שוטפת של אגודות ספורט נשים וספורטאיות. מעבר לכך, מקיימת המועצה בכל שנה את פסטיבל אתנה הולכות רחוק המקדם את הספורט העממי.

==קישורים חיצוניים==
* [http://www.mcs.gov.il/Sport/Activities/Competitive%20sports/women-sport/Pages/default.aspx אתנה באתר מנהל הספורט]

קטגוריה:ישראל: ספורט נשים
עיצור דו-שפתי, סותם, אטום

עיצור דו־שפתי סותם אטום (עִצּוּר דּוּ-שְׂפָתַי סוֹתֵם אָטוּם) הוא צליל עיצורי המצוי בשפות מדוברות רבות. סימן ה-IPA לעיצור הוא P לטינית קטנה /p/, ובמערכת X-SAMPA הוא נכתב כ-<tt>p</tt>. זהו הצליל לאות <big>פּ</big>. בשפות מעטות כמו ערבית אין אות שהצליל שלה הוא <tt>p</tt>.

==התרחשות==

==ראו גם==

קטגוריה:עיצורים
סבסטיאן בניש

סבסטיאן בניש (בגרמנית: Sebastian Boenisch; נולד ב-1 בפברואר 1987) הוא כדורגלן עבר פולני-גרמני ששיחק בעמדת המגן בוינר נוישטאדט. לבניש 14 הופעות במדי נבחרת פולין, עמה השתתף ביורו 2012.

==קריירה==
בניש החל לשחק כדורגל בהיותו בן 5, בקבוצת הנוער הליגנהאוס. לאחר 8 שנים בקבוצה, כשהיה בן 13 הצטרף לקבוצת הנוער של בורוסיה ולברט. לאחר כשנה עזב קבוצה זו על מנת להצטרף לקבוצת הנוער של קבוצת הכדורגל רוט-וייס אוברהאוזן. ברוט-וייס אוברהאוזן שיחק בניש 3 שנים עד שקיבל הצעה לעבור לקבוצת הנוער של שאלקה 04.

בקבוצת הנוער של שאלקה 04 שיחק בניש שנתיים. אחרי כן, חידש את חוזהו בקבוצה, ועלה מקבוצת הנוער של שאלקה 04 לקבוצה הבוגרת. את הופעתו המקצועית הראשונה בשאלקה 04, שיחק בניש ב-11 בפברואר 2006. במשחק זה שבו ניצחה שאלקה 04 את באייר לברקוזן, נכנס בניש בדקה ה-86' כשחקן מחליף.

ב-1 בספטמבר 2007 חתם בניש בקבוצת הכדורגל ורדר ברמן לחמש עונות. בחמש עונות אלו, שיחק בניש 58 משחקים בקבוצה, כולל בגמר גביע אופ"א 2009, שם נוצחה ברמן 2-1 על ידי שחטאר דונצק. בתום עונת , חוזהו של בניש הסתיים ובניש הפך לשחקן חופשי. בנובמבר 2012 חתם בניש בבאייר לברקוזן. ביולי 2016 שוחרר מהמועדון.

באוקטובר 2016 חתם בניש על חוזה לשנתיים במינכן 1860 מהבונדסליגה השנייה. בניש ערך 14 הופעות במועדון בעונת 2016/17, ונשר עם הקבוצה אל הליגה הגרמנית השלישית. בניש שוחרר מהקבוצה בקיץ 2017, לאחר שהקבוצה הורדה ליגה נוספת בעקבות עבירות תקציביות. באוגוסט 2019, אחרי שהיה שנתיים ללא קבוצה, חתם בקבוצת פלורידסדורפר מליגת המשנה האוסטרית. בינואר 2020 שוחרר לבקשתו לאחר 8 הופעות בקבוצה וחתם בקבוצת וינר נוישטאדט.

בניש נולד בפולין, אך יש לו גם אזרחות גרמנית והוא זומן לשחק בשתי הנבחרות. בהתחלה, הצטרף בניש לנבחרת גרמניה ושיחק במדיה עד גיל 20 ובנבחרת גרמניה עד גיל 21. עם נבחרת זו זכה באליפות אירופה בכדורגל עד גיל 21 ב-2009. לבסוף, החליט בניש להצטרף לנבחרת פולין בכדורגל, בה הוא שיחק 14 משחקים.

==תארים==
===ורדר ברמן===
* סגנית הבונדסליגה: ()
* סגנית גביע אופ"א: ()
* הגביע הגרמני: (2008/09)

===גרמניה עד גיל 21===
* זכייה באליפות אירופה בכדורגל עד גיל 21: (2009)

== קישורים חיצוניים ==

קטגוריה:כדורגלנים פולנים
קטגוריה:כדורגלנים גרמנים
קטגוריה:מגני כדורגל פולנים
קטגוריה:מגני כדורגל גרמנים
קטגוריה:גליביצה: כדורגלנים
קטגוריה:כדורגלני שאלקה 04
קטגוריה:כדורגלני ורדר ברמן
קטגוריה:כדורגלני באייר לברקוזן
קטגוריה:כדורגלני מינכן 1860
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:גרמנים שנולדו ב-1987
קטגוריה:פולנים שנולדו ב-1987
עיצור מכתשי, חוכך שורק, קולי

עיצור מכתשי חוכך שורק קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא Z לטינית (או זטא יוונית גדולה) /z/, ובמערכת X-SAMPA הוא נכתב כ-<tt>z</tt>. זהו הצליל לאות <big>ז</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| zero 
| [ziɻow] 
| 'אפס'
|-
| עברית 
| זריז 
| [zaʁiz] 
| 'זריז' 
|-
| ערבית 
| زوج
| [zod͡ʒ] 
| 'זוג' 
|}

==ראו גם==

קטגוריה:בסיסי חיתוך
קטגוריה:עיצורים